open-index/open-wikipedia-markdown huggingface dataset:
ไลฟ์อินเท็กซัส

***ไลฟ์อินเท็กซัส*** () เป็นอัลบั้มบันทึกการแสดงสดชุดแรก และเป็นวิดีโออัลบั้มชุดที่สามของวงดนตรีร็อกชาวอเมริกัน ลิงคินพาร์ก ออกจำหน่ายเป็นครั้งแรกเมื่อวันที่ 18 พฤศจิกายน พ.ศ. 2546 ประกอบไปด้วยเพลงจากสตูดิโออัลบั้ม *[[ไฮบริดทีโอรี]]* และ*[[เมทีโอรา]]* ตลอดจนเพลงจากรีมิกซ์อัลบั้มชุดแรกของวง *[[รีแอนิเมชัน]]* โดยอัลบั้ม*ไลฟ์อินเท็กซัส*ได้ติดอันดับที่ 23 ใน''บิลบอร์ด'' 200 เวอร์ชันออดิโอจะมีเพียง 12 แทร็กจากทั้งหมด 17 แทร็ก ในช่วงท้ายของเพลง "A Place For My Head" เชสเตอร์ได้ทุ่มกีตาร์ของแบรด และโจ ฮาห์น ได้โยนชิ้นส่วนของอุปกรณ์ของเขาลงบนพื้นเวทีในช่วงท้ายของคอนเสิร์ต วิดีโอที่เป็นแบบรวมภาพของ*ไลฟ์อินเท็กซัส*ได้เป็นมิวสิกวิดีโออย่างไม่เป็นทางการในหลายๆ เพลงของลิงคินพาร์ก

## รายชื่อเพลง
### ซีดี
เพลงทั้งหมดแต่งโดย ลิงคินพาร์ก

### ดีวีดี
#"Don't Stay"
#"Somewhere I Belong"
#"Lying from You"
#"Papercut"
#"Points of Authority"
#"Runaway"
#"Faint"
#"From the Inside"
#"Figure.09"
#"With You"
#"By Myself"
#"P5hng Me A*wy"
#"Numb"
#"Crawling"
#"In the End"
#"A Place for My Head"
#"One Step Closer" (contains verses from "1stp Klosr")

## อ้างอิง

## แหล่งข้อมูลอื่น
*"Live in Texas" on YouTube

หมวดหมู่:อัลบั้มเพลงของลิงคินพาร์ก
กระทรวงการต่างประเทศ เครือจักรภพ และการพัฒนา

**กระทรวงการต่างประเทศ เครือจักรภพ และการพัฒนา** (, ย่อ: FCDO) เป็นกระทรวงหนึ่งของรัฐบาลสหราชอาณาจักร รับผิดชอบต่อการคุ้มครองและส่งเสริมผลประโยชน์ของสหราชอาณาจักรทั่วโลก ตั้งขึ้นในปี พ.ศ. 2511 โดยการรวมกระทรวงการต่างประเทศกับกระทรวงเครือจักรภพ ผู้บริหารสูงสุดของกระทรวงคือ รัฐมนตรีว่าการกระทรวงการต่างประเทศ เครือจักรภพ และการพัฒนา เป็นตำแหน่งใหญ่แห่งรัฐ ซึ่งถือเป็นหนึ่งในตำแหน่งที่มีเกียรติยศสูงสุดในคณะรัฐมนตรี เช่นเดียวกับนายกรัฐมนตรี รัฐมนตรีคลัง และรัฐมนตรีมหาดไทย

## คณะผู้บริหาร
คณะผู้บริหารกระทรวงซึ่งเป็นตำแหน่งข้าราชการการเมือง
* รัฐมนตรีว่าการกระทรวงการต่างประเทศ เครือจักรภพ และการพัฒนา (Secretary of State for Foreign, Commonwealth and Development Affairs)
* รัฐมนตรีว่าการทบวงการพัฒนาและแอฟริกา (Minister of State for Development and Africa)
* รัฐมนตรีว่าการทบวงอินโดแปซิฟิก (Minister of State for Indo-Pacific)
* รัฐมนตรีว่าการทบวงตะวันออกกลาง แอฟริกาเหนือ เอเชียใต้ เครือจักรภพ และสหประชาชาติ (Minister of State for the Middle East, North Africa, South Asia, Commonwealth and United Nations)
* รัฐมนตรีว่าการทบวงภูมิอากาศ สิ่งแวดล้อม และพลังงาน (Minister of State for Climate, Environment and Energy)
* รัฐมนตรีว่าการทบวงยุโรป (Minister of State for Europe)
* สมาชิกรัฐสภาผู้ช่วยรัฐมนตรีฝ่ายดินแดนอเมริกา แคริบเบียน และโพ้นทะเล (Parliamentary Under-Secretary of State for Americas, Caribbean and Overseas Territories)
## แหล่งข้อมูลอื่น

*

ต่างประเทศ
หมวดหมู่:กระทรวงการต่างประเทศ
หมวดหมู่:ความสัมพันธ์ระหว่างประเทศของสหราชอาณาจักร
อนุสรณ์สถานลิงคอล์น

**อนุสรณ์สถานลิงคอล์น** () เป็นอนุสาวรีย์แห่งชาติอเมริกาสร้างเพื่อเป็นเกียรติแก่เอบราแฮม ลิงคอล์น ประธานาธิบดีสหรัฐอเมริกาคนที่ 16 ตั้งอยู่ปลายตะวันตกของเนชันแนลฮอลในกรุงวอชิงตัน ดี.ซี. ตรงข้ามอนุสาวรีย์วอชิงตัน เฮนรี เบคอนเป็นสถาปนิก ผู้ออกแบบอนุสาวรีย์หลัก *เอบราแฮม ลิงคอล์น*ปี 1920 คือ ดาเนียล เชสเตอร์ เฟรนช์ รูปปั้นลิงคอล์นแกะสลักโดยพี่น้องปิกกีริลลี และจิตรกรผนังภายใน คือ ฌูล เกแร็ง (Jules Guerin) มีการอุทิศใน ค.ศ. 1922 เป็นอนุสาวรีย์แห่งหนึ่งที่สร้างเพื่อให้เกียรติแก่ประธานาธิบดีสหรัฐ เป็นแหล่งท่องเที่ยวสำคัญตลอดมาและตั้งแต่คริสต์ทศวรรษที่ 1930 เป็นศูนย์กลางสัญรูปที่มุ่งสนใจความสัมพันธ์ระหว่างเชื้อชาติ

สิ่งก่อสร้างนี้อยู่ในรูปเทวสถานกรีกดอริก และมีประติมากรรมเอบราแฮม ลิงคอล์นนั่งขนาดใหญ่และรอยจารึกสุนทรพจน์ขึ้นชื่อสองครั้งของลิงคอล์น ได้แก่ *คำปราศรัยเก็ตตีสเบิร์ก*และ*คำปราศรัยพิธีเข้ารับตำแหน่งครั้งที่สอง*ของเขา อนุสรณ์สถานนี้เป็นจุดที่มีสุนทรพจน์ที่มีชื่อเสียงหลายครั้ง ซึ่งมีสุนทรพจน์ "ผมมีฝัน" ของมาร์ติน ลูเทอร์ คิง เมื่อวันที่ 28 สิงหาคม ค.ศ. 1963 ระหว่างการชุมนุมเมื่อสิ้นการเดินขบวนไปวอชิงตันเพื่ออาชีพและเสรีภาพ (March on Washington for Jobs and Freedom)

เช่นเดียวกับอนุสาวรีย์อื่นในเนชันแนลมอล ซึ่งมีอนุสรณ์ทหารผ่านศึกเวียดนาม อนุสรณ์ทหารผ่านศึกสงครามเกาหลี และอนุสรณ์สงครามโลกครั้งที่สองแห่งชาติ อนุสรณ์นี้บริหารโดย กรมอุทยานแห่งชาติ (National Park Service) ภายใต้กลุ่มเนชันแนลมอลและอุทยานอนุสรณ์ มีการขึ้นบัญชีในทะเบียนสถานประวติศาสตร์แห่งชาติเมื่อวันที่ 15 ตุลาคม ค.ศ. 1966 เปิดแก่สาธารณะ 24 ชั่วโมงต่อวัน ใน ค.ศ. 2007 สถาบันสถาปนิกอเมริกาจัดอยู่ในอันดับที่เจ็ดบนรายการสถาปัตยกรรมยอดนิยมของอเมริกา นับแต่ ค.ศ. 2010 มีประชาชนมาเยือนอนุสรณ์ประมาณ 6 ล้านคนต่อปี

## อ้างอิง

หมวดหมู่:สถานที่ท่องเที่ยวในสหรัฐ
หมวดหมู่:สิ่งก่อสร้างในวอชิงตัน ดี.ซี.
หมวดหมู่:อนุสาวรีย์และอนุสรณ์สถานของเอบราแฮม ลิงคอล์น
จังหวัดกว๋างนาม

**กว๋างนาม** () เป็นจังหวัดหนึ่งของประเทศเวียดนามในอดีต เป็นที่ราบตามแนวชายฝั่ง ทางตะวันตกติดกับประเทศลาว ในจังหวัดกว๋างนามนี้มีแหล่งท่องเที่ยวสำคัญชื่อเมืองฮอยอันซึ่งได้ขึ้นทะเบียนเป็นมรดกโลกทางวัฒนธรรมเมื่อ ค.ศ. 1999

จังหวัดกว๋างนามแยกออกมาจากจังหวัดกว๋างนาม–ดานัง (หรือจังหวัดกว๋างด่า) เมื่อ ค.ศ. 1997

เมื่อวันที่ 12 มิถุนายน ค.ศ. 2025 จังหวัดกว๋างนามได้ถูกรวมเข้าเป็นส่วนหนึ่งของนครดานัง

## เขตการปกครอง
จังหวัดกว๋างนามแบ่งออกเป็น 18 เขตการปกครองระดับอำเภอ ประกอบด้วย 15 อำเภอ, 1 เมืองระดับอำเภอ และ 2 นครภายใต้จังหวัด

* 15 อำเภอ
** บั๊กจ่ามี ()
** ซวีเซวียน ()
** ดั่ยหลก ()
** ดงซาง ()
** เหียปดึ๊ก ()
** นามซาง ()
** นามจ่ามี ()
** นู้ยถั่ญ ()
** ฟู้นิญ ()
** เฟื้อกเซิน ()
** เกว๊เซิน ()
** เต็ยซาง ()
** ทังบิ่ญ ()
** เตียนเฟื้อก ()
** นงเซิน ()
* 1 เมืองระดับอำเภอ
** เดี่ยนบ่าน ()
* 2 นครภายใต้จังหวัด
** ฮอยอัน () - แหล่งมรดกโลกยูเนสโก
** ตามกี่ () - เมืองศูนย์กลางการปกครองของจังหวัด

เขตการปกครองระดับอำเภอเหล่านี้แบ่งย่อยออกเป็นเขตการปกครองระดับตำบล ซึ่งประกอบด้วย 13 เมืองระดับตำบล, 213 ตำบล และ 18 แขวง

## อ้างอิง

## แหล่งข้อมูลอื่น
*

หมวดหมู่:ดานัง
กว๋างนาม
สุลต่านอับดุลละฮ์ มูอัดซัม ชะฮ์แห่งรัฐเกอดะฮ์

**ปาดูกา ซรี สุลต่านอับดุลละฮ์ มูอัดซัม ชะฮ์ อิบนี อัล-มาร์ฮุม สุลต่านอาตาอุลละฮ์ มูฮัมมัด ชะฮ์ที่ 2** (; สวรรคตวันที่ 22 กันยายน ค.ศ. 1706) เป็นสุลต่านเกอดะฮ์องค์ที่ 17 ที่ครองราชย์ใน ค.ศ. 1698 ถึง 1706

## แหล่งข้อมูลอื่น
* List of Sultans of Kedah

หมวดหมู่:บุคคลจากรัฐเกอดะฮ์
หมวดหมู่:ราชวงศ์เกอดะฮ์
หมวดหมู่:สุลต่านรัฐเกอดะฮ์
ศรีเทวะ

**ศรีเทวะ** หรือ **ซรีเดวา** () เป็นกษัตริย์แห่งอาณาจักรศรีวิชัยในราชวงศ์ไศเลนทร์ที่เคยส่งทูตไปประเทศจีนใน ค.ศ. 1028 ในพระราชพงศาวดารประวัติศาสตร์ของราชวงศ์ซ่ง (*Sòng Shǐ*) บันทึกพระนามของพระองค์เป็น *Shih-li Tieh-hua* ซึ่งน่าจะไม่ใช่พระนามตำแหน่งเต็มของพระองค์ ใน ค.ศ. 1025 ราเชนทระที่ 1 แห่งราชวงศ์โจฬะได้โจมตีดินแดนหลายแห่งของอาณาจักรศรีวิชัย ทำให้พระองค์ปกครองได้ไม่นาน โดยฝ่ายตรงข้ามได้จับกุมซังรามา วิจายาตุงกาวาร์มันแห่งศรีวิชัยที่ยอมแพ้แล้ว การโจมตีของโจฬะไม่ได้มาพร้อมกับการครอบครองดินแดนของอาณาจักรศรีวิชัย

หลังจากการโจมตี อำนาจของอาณาจักรศรีวิชัยในสุมาตราน่าจะได้รับการฟื้นฟู อย่างไรก็ตาม บริเวณนี้ได้ทำสัญญาสงบศึกกับอาณาจักรกาฮูรีปันที่อ้างอำนาจเหนือเกาะชวาทั้งหมด ไอร์ลังกา กษัตริย์ดาฮูรีปัน น่าจะอภิเษกสมรสกับเจ้าหญิงอาณาจักรศรีวิชัยใน ค.ศ. 1030 เพื่อสร้างความแข็งแกร่งต่อความมุ่งมั่นเพื่อสันติภาพ

ในรัชสมัยของซรีเดวา ศาสนาพุทธแบบมหายานเป็นที่นิยมในอาณาจักรศรีวิชัยอย่างมาก ซึ่งมีที่มาจากหลักฐานการค้นพบรูปปั้นโลกนาถ (โลเกศวร โพธิสัตว์) ที่ตานาปูลี ซึ่งปั้นขึ้นใน ค.ศ. 1024 และจดหมายจากอติศะ พระเนปาลที่เยี่ยมชมอาณาจักรศรีวิชัยในช่วง ค.ศ. 1011-23

## ดูเพิ่ม
* การบุกรุกอาณาจักรศรีวิชัยของโจฬะ

## อ้างอิง

หมวดหมู่:อาณาจักรศรีวิชัย
แพ้ใจ

**"แพ้ใจ"** เป็นซิงเกิลของใหม่ เจริญปุระ ในปี พ.ศ. 2541 ในอัลบั้ม *[[ใหม่ เจริญปุระ#อัลบั้มเดี่ยว (ปกติ)|Mai แผลงฤทธิ์]]* (2541) ประพันธ์เนื้อร้องโดย สีห์ ธาราสด (นิติพงษ์ ห่อนาค) แต่งทำนองโดย สุวัธชัย สุทธิรัตน์ และเรียบเรียงโดย โกมล บุญเพียรผล, BRUNO BRUGNANO

เพลง แพ้ใจ ออกจำหน่ายในวันที่ 19 พฤศจิกายน พ.ศ. 2541 ประสบความสำเร็จอย่างมาก ทำให้ได้คว้ารางวัลพระภิฆเนศทอง พระราชทาน ในปี พ.ศ. 2541 สาขาเพลงไทยสากลหญิงยอดเยี่ยม และเป็น 1 ในเพลงจากอัลบั้มที่โด่งดังจนเป็นเพลงประจำตัวและส่งให้ใหม่กลับมายืนในฐานะนักร้องหญิงแถวหน้าอีกครั้งในปี พ.ศ. 2541

## ชาร์ต

## เวอร์ชันคัฟเวอร์
### เวอร์ชันลุลา
ในปี พ.ศ. 2547 เพลงแพ้ใจถูกขับร้องใหม่โดย ลุลา ออกจำหน่ายในวันที่ 23 พฤศจิกายน พ.ศ. 2547 โดยเพลงนี้ถูกรวมในอัลบั้ม Replay 1-2
### เวอร์ชันวงโปเตโต้

ในปี พ.ศ. 2554 เพลงแพ้ใจถูกขับร้องใหม่โดยวงโปเตโต้ เรียบเรียงใหม่โดย พิเชฐ ทรัพย์เจริญ ออกจำหน่ายในวันที่ 28 กรกฎาคม พ.ศ. 2554 โดยเป็นเพลงประกอบละครโทรทัศน์เรื่อง *[[คู่แค้นแสนรัก]]* ทางสถานีโทรทัศน์สีกองทัพบกช่อง 7
#### ชาร์ต


### เวอร์ชันวงเคลียร์

ในปี พ.ศ. 2554 เพลงแพ้ใจถูกขับร้องใหม่โดยวงเคลียร์ เรียบเรียงใหม่โดย KLEAR, ดนัย ธงสินธุศักดิ์ ออกจำหน่ายในวันที่ 28 กรกฎาคม พ.ศ. 2554 โดยเป็นเพลงประกอบละครโทรทัศน์เรื่อง *[[คู่แค้นแสนรัก]]* ทางสถานีโทรทัศน์สีกองทัพบกช่อง 7


## อ้างอิง

หมวดหมู่:เพลงไทยสากล
หมวดหมู่:เพลงที่ประพันธ์คำร้องโดยนิติพงษ์ ห่อนาค
หมวดหมู่:เพลงของโปเตโต้
หมวดหมู่:เพลงของเคลียร์
หมวดหมู่:เพลงในปี พ.ศ. 2541
หมวดหมู่:ซิงเกิลในปี พ.ศ. 2541
หมวดหมู่:เพลงในปี พ.ศ. 2547
หมวดหมู่:เพลงในปี พ.ศ. 2554
หมวดหมู่:ซิงเกิลในปี พ.ศ. 2554
หมวดหมู่:ซิงเกิลในสังกัดแกรมมี่แกรนด์
หมวดหมู่:ซิงเกิลในสังกัดเวิร์กแก๊งค์
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงป็อปร็อกไทย
เหตุจลาจลย่างกุ้ง พ.ศ. 2473

**เหตุจลาจลย่างกุ้ง** เป็นความรุนแรงระหว่างเชื้อชาติระหว่างแรงงานชาวพม่าและอินเดีย เกิดเหตุขึ้นครั้งแรกเมื่อ 26 พฤษภาคม พ.ศ. 2473 แล้วจึงแพร่กระจายไปยังบริเวณที่มีชาวอินเดียอาศัยอยู่เป็นจำนวนมาก  ทำให้มีผู้เสียชีวิตหลายร้อยคน และบาดเจ็บร่วมพันคน  ต่อมา เกิดเหตุจลาจลในเรือนจำในวันที่ 24 มิถุนายน ระหว่าง เจ้าหน้าที่เรือนจำชาวอินเดียและผู้ต้องขังชาวพม่า และในเดือนธันวาคมปีเดียวกันนั้นก็เกิดกบฏสยาซาน

ในช่วงต้นเดือนพฤษภาคม พ.ศ. 2473 เป็นช่วงที่เกิดเศรษฐกิจถดถอยครั้งใหญ่ แรงงานอินเดียที่ท่าเรือนัดหยุดงานเพื่อขอขึ้นค่าแรง แรงงานชาวพม่าได้นัดหยุดงานด้วย ต่อมา ได้มีการตกลงเพิ่มค่าแรงให้ชาวอินเดีย แต่ไม่เพิ่มให้ชาวพม่า เมื่อเริ่มมาทำงาน ชาวอินเดียได้เยาะเย้ยชาวพม่า ทำให้เกิดความรุนแรงขึ้น โดยชาวพม่าได้รวมกลุ่มกันทำร้ายชาวอินเดียจนไม่กล้าออกจากบ้าน เมื่ออังกฤษระงับเหตุได้ มีผู้เสียชีวิตถึง 300- 500 คน ส่วนใหญ่เป็นชาวอินเดีย เหตุจลาจลในเรือนจำนั้น เจ้าหน้าที่ชาวอินเดียถูกปืนยิงเสียชีวิต ผู้ต้องขังเสียชีวิต 34 คน บาดเจ็บ 60 คน
## อ้างอิง
*
*
*
*
หมวดหมู่:ประวัติศาสตร์พม่า
หมวดหมู่:พ.ศ. 2473
พีระ

**พีระ** อาจหมายถึง 

* พีระเซอร์กิต สนามแข่งรถในประเทศไทย ตั้งอยู่ที่พัทยา จังหวัดชลบุรี
* พระวรวงศ์เธอ พระองค์เจ้าพีรพงศ์ภาณุเดช (พระองค์พีระ) นักแข่งรถ
* พีระ ตรีบุปผา นักแต่งเพลงและนักดนตรี
* พีระ เทศวิศาล (พีท) นักร้อง อดีตสมาชิกวงพีซเมเกอร์
* พีระ พาณิชย์พงส์ (กำปั้น) (ชื่อเดิม กวินพนธ์ พาณิชย์พงส์) นักร้องและนักแสดง อดีตสมาชิกวงบาซู

## ดูเพิ่ม
* 

หมวดหมู่:ชื่อบุคคลไทย
หมวดหมู่:ชื่อตัว
เรือนรับรองที่ประทับแหลมหางนาค

**เรือนรับรองที่ประทับแหลมหางนาค** เป็นเรือนรับรองที่ประทับในจังหวัดกระบี่ เพื่อเป็นที่ประทับของพระบาทสมเด็จพระเจ้าอยู่หัวรัชกาลที่ 9 และพระบรมวงศ์ศานุวงค์ รวมทั้งเพื่อเป็นที่รับรองพระราชอาคันตุกะ ในยามที่ประทับที่จังหวัดกระบี่ ซึ่งเรือนรับรองแห่งนี้อยู่ในความดูแลของกองทัพเรือไทย ตั้งอยู่เชิงเขาหางนาค บ้านคลองม่วง ตำบลหนองทะเล อำเภอเมืองกระบี่ จังหวัดกระบี่ หรือแหลมหางนาค

## ประวัติ
**เรือนรับรองที่ประทับแหลมหางนาค** เป็นเรือนรับรองที่สร้างขึ้นเพื่อเป็นที่ประทับของพระบาทสมเด็จพระเจ้าอยู่หัวและพระบรมวงศานุวงศ์รวมทั้งใช้เป็นที่รับรองพระราชอาคันตุกะได้ด้วย

## สถาปัตยกรรม
เรือนรับรองเป็นอาคารคอนกรีตเสริมเหล็ก 4 ชั้นสอดแทรกอยู่ในแกมไม้ทึบขนานกับแนวระดับต่ำสูงของแหลมหางนาคหันหน้าไปทางทางทิศตะวันตกสู่ทัศนียภาพทะเลอันดามัน รูปลักษณะของเรือนรับรองที่ประทับ ตั้งอยู่ในป่าเขียวชอุ่ม รูปแบบงาน รายละเอียดทางสถาปัตยกรรมและส่วนตกแต่งต่าง ๆ ทั้งภายนอกและภายในของเรือนรับรองที่ประทับผสมผสานให้มีความสอดคล้อง พื้นที่ใช้สอยของเรือนรับรองทั้งหมดประมาณ 4,500 ตารางเมตร แบ่งเป็นพื้นที่ชั้นที่ 1 ประมาณ 900 ตารางเมตร และพื้นที่ชั้น 2 ประมาณ 600 ตารางเมตร ส่วนที่เหลือเป็นพื้นที่ของชั้นใต้ดิน 1 และ 2 ประมาณ 3,000 ตารางเมตร

## อ้างอิง

หมวดหมู่:เรือนรับรอง
หมวดหมู่:สิ่งก่อสร้างในอำเภอเมืองกระบี่
หมวดหมู่:กองทัพเรือไทย
พระตำหนักอุทยานแห่งชาติเขาใหญ่

**พระตำหนักอุทยานแห่งชาติเขาใหญ่** เป็นพระตำหนักภายในอุทยานแห่งชาติเขาใหญ่ จังหวัดนครราชสีมา

## ประวัติ
**พระตำหนักอุทยานแห่งชาติเขาใหญ่** เป็นพระตำหนักที่ทางอุทยานแห่งชาติสร้างถวายเพื่อเป็นที่ประทับของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เวลาที่พระองค์เสด็จมาทรงงาน ณ จังหวัดนครราชสีมาและจังหวัดใกล้เคียง โดยพระตำหนักแห่งนี้สามารถมองเห็นถนนธนะรัชต์ที่อยู่ด้านล่างได้อย่างชัดเจน

## สถาปัตยกรรม
พระตำหนักเป็นพระตำหนักแบบไม้ยูคาลิปตัส 1 ชั้น

## ปัจจุบัน
ปัจจุบันพระตำหนักหลังนี้อยู่ในการดูแลของอุทยานแห่งชาติเขาใหญ่โดยพระตำหนักหลังนี้เปิดให้เข้าชมทุกวัน แต่จะต้องทำหนังสือขออนุญาตเสียก่อน

## อ้างอิง

หมวดหมู่:พระตำหนัก
หมวดหมู่:สิ่งก่อสร้างในจังหวัดนครราชสีมา
หมวดหมู่:สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
พระที่นั่งราชกิจวินิจฉัย

**พระที่นั่งราชกิจวินิจฉัย** พระที่นั่ง 1 ใน 4 พระที่นั่งที่ตั้งอยู่รอบท่าราชวรดิฐ ทางฝั่งตะวันตกของพระบรมมหาราชวัง ถนนมหาราช แขวงพระบรมมหาราชวัง เขตพระนคร กรุงเทพมหานคร เป็นพระที่นั่งที่สร้างขึ้นในรัชสมัยพระบาทสมเด็จพระจอมเกล้าเจ้าอยู่หัว โดยสร้างทางทิศเหนือของพระที่นั่งทิพยสถานเทพสถิตแต่พื้นต่ำกว่า

ในรัชสมัยพระบาทสมเด็จพระจุลจอมเกล้าเจ้าอยู่หัว พระที่นั่งรอบ ๆ ท่าราชวรดิฐ ได้ชำรุดทรุดโทรมลงไปมาก พระองค์จึงทรงให้รื้อลงทั้งหมด เหลือไว้เพียงพระที่นั่งราชกิจวินิจฉัยองค์เดียว ต่อมาพระที่นั่งองค์นี้จึงได้รับการบูรณะ

พระที่นั่งราชกิจวินิจฉัยองค์ปัจจุบันเป็นพระที่นั่งไม้แบบทรงจตุรมุขประดับช่อฟ้า ใบระกา หางหงส์ ปัจจุบันพระที่นั่งองค์นี้เปิดให้เข้าชมเพียงบางส่วนเท่านั้น และพระที่นั่งองค์นี้ยังเป็นที่เสด็จประทับในการเสด็จพระราชดำเนินเลียบพระนครโดยกระบวนพยุหยาตราชลมารค

พระที่นั่งองค์นี้เป็นสถานที่ประกอบพระราชพิธีรับมอบเรือพระที่นั่งนารายณ์ทรงสุบรรณ รัชกาลที่ 9

## แหล่งข้อมูลอื่น

ราชกิจวินิจฉัย
หมวดหมู่:โบราณสถานในเขตพระนคร
วังทวีวัฒนา

**วังทวีวัฒนา** เป็นวัง ตั้งอยู่ถนนเลียบคลองทวีวัฒนา แขวงทวีวัฒนา เขตทวีวัฒนา กรุงเทพมหานคร

## ประวัติ

สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (พระบาทสมเด็จพระวชิรเกล้าเจ้าอยู่หัวในปัจจุบัน) ทรงให้สร้างวังนี้ขึ้นเป็นที่ประทับของพระองค์กับพระเจ้าวรวงศ์เธอ พระองค์เจ้าศรีรัศมิ์ พระวรชายาฯ (ท่านผู้หญิงศรีรัศมิ์ สุวะดี ในปัจจุบัน) และพระราชโอรส คือ พระเจ้าหลานเธอ พระองค์เจ้าทีปังกรรัศมีโชติ (สมเด็จพระเจ้าลูกยาเธอ เจ้าฟ้าทีปังกรรัศมีโชติ ในปัจจุบัน)

นอกจากเป็นที่พักผ่อนพระอิริยาบถของสมเด็จพระบรมโอรสาธิราชฯ แล้ว วังนี้ยังใช้เป็นที่ทดลองปลูกพันธุ์ไม้ และพัฒนางานด้านการเกษตรต่าง ๆ

ในปัจจุบัน วังนี้เป็นที่ประทับของสมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร

## เรือนจำ

ภายในวังมีเรือนจำซึ่งเรียกว่า **เรือนจำชั่วคราวพุทธมณฑล** กระทรวงยุติธรรมอนุมัติให้ตั้งขึ้นเมื่อ พ.ศ. 2555

หนึ่งในผู้ถูกขัง ณ เรือนจำดังกล่าว คือ พลตำรวจเอก จุมพล มั่นหมาย ข้าราชการพลเรือนในพระบาทสมเด็จพระวชิรเกล้าเจ้าอยู่หัว หลังจากต้องคดีบุกรุกอุทยานแห่งชาติทับลานใน พ.ศ. 2560

ในเดือนสิงหาคม พ.ศ. 2564 ผู้ใช้ทวิตเตอร์รายหนึ่งโพสต์เรื่องราวอ้างว่า ตนเคยถูกขังและทารุณกรรม ณ เรือนจำแห่งนี้ ด้วยข้อหาปฏิบัติหน้าที่ผิดพลาดในพระราชพิธีบรมราชาภิเษก พ.ศ. 2562 คือ ไม่ดูแลให้เครื่องปรับอากาศของพระบาทสมเด็จพระวชิรเกล้าเจ้าอยู่หัวทำงานตามสมควร เรื่องดังกล่าวมีผู้ส่งต่อกันมากมายในเวลาอันรวดเร็ว ทำให้แฮชแท็ก "#แอร์ไม่เย็น" ติดอันดับยอดนิยมในทวิตเตอร์ระยะหนึ่ง เวลาต่อมามีผู้อ้างว่าเจ้าของบัญชีทวิตเตอร์ดังกล่าว คือ นายเวหา หรือ อาร์ท แสนชนชนะศึก ซึ่งเป็นแอดมินเพจเฟซบุ๊ก "พิษณุโลกคนกล้าไม่ก้มหน้าให้เผด็จการ" โดยก่อนหน้านั้นในปี พ.ศ. 2560 เวหาเคยถูกดำเนินคดีข้อหาฉ้อโกงจากการจัดวิ่งมาราธอนในจังหวัดพิษณุโลก

## อ้างอิง

ทวีวัฒนา
หมวดหมู่:สิ่งก่อสร้างในเขตทวีวัฒนา
หมวดหมู่:เรือนจำในประเทศไทย
พระตำหนักเขื่อนห้วยหลวง

**พระตำหนักเขื่อนห้วยหลวง** เป็นพระตำหนักที่ประทับในเขื่อนห้วยหลวง อำเภอเมืองอุดรธานี จังหวัดอุดรธานี

## ประวัติ
**พระตำหนักเขื่อนห้วยหลวง** เป็นพระตำหนักที่สร้างขึ้นเพื่อเป็นที่ประทับของสมเด็จพระศรีนครินทราบรมราชชนนี เวลาที่พระองค์เสด็จมาทรงงาน ณ จังหวัดอุดรธานีและพื้นที่ใกล้เคียงซึ่งพระองค์เสด็จมาทรงประทับเกือบทุกปี นอกจากพระองค์แล้ว ยังเคยเป็นที่ประทับของสมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี และ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เวลาเสด็จมาทรงงานเช่นเดียวกัน
## ปัจจุบัน
ปัจจุบันพระตำหนักหลังนี้อยู่ในการดูแลของเขื่อนห้วยหลวง โดยเปิดให้เข้าชมได้ทุกวัน แต่จะต้องขออนุญาตเจ้าหน้าที่ก่อนที่จะเข้าชม

หมวดหมู่:พระตำหนัก
หมวดหมู่:สิ่งก่อสร้างในอำเภอเมืองอุดรธานี
พระตำหนักพิมานมาศ

**พระตำหนักพิมานมาศ** เป็นพระตำหนักที่ประทับของพระเจ้าวรวงศ์เธอ พระองค์เจ้าอทิตยาทรกิติคุณ ที่จังหวัดชลบุรี

## ประวัติ
**พระตำหนักพิมานมาศ** เป็นพระตำหนักที่สร้างขึ้น ณ ริมหาด ท่าอากาศยานนานาชาติอู่ตะเภา อำเภอสัตหีบ จังหวัดชลบุรี เพื่อเป็นที่ประทับของพระเจ้าวรวงศ์เธอ พระองค์เจ้าอทิตยาทรกิติคุณ เมื่อครั้งเสด็จนิวัตประเทศไทยเดิมเป็นพระตำหนักที่ประทับของสมเด็จเจ้าฟ้าฯ กรมพระศรีสวางควัฒน วรขัตติยราชนารี

## สถาปัตยกรรม
พระตำหนักพิมานมาศ เป็นพระตำหนัก 2 ชั้น ทาสีขาว บริเวณรอบ ๆ พระตำหนักประดับประดาไปด้วยพันธุ์ไม้นานาพันธุ์

## ปัจจุบัน
ปัจจุบัน พระตำหนักพิมานมาศเป็นพระตำหนักที่อยู่ในการดูแลของฐานทัพเรือสัตหีบ โดยพระเจ้าวรวงศ์เธอ พระองค์เจ้าอทิตยาทรกิติคุณ พระองค์จะเสด็จมาประทับบ้าง เป็นครั้งคราว รวมถึงสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ได้เสด็จมาประทับ ณ พระตำหนักแห่งนี้เพื่อทรงรักษาพระอาการประชวรและเปลี่ยนพระอิริยาบถอยู่เนือง ๆ
พระตำหนักธงน้อย

**พระตำหนักธงน้อย** เป็นพระตำหนักที่ประทับในจังหวัดน่าน
## ประวัติ
**พระตำหนักธงน้อย** ตั้งอยู่ที่ริมแม่น้ำน่าน ตำบลดู่ใต้ อำเภอเมืองน่าน จังหวัดน่าน เป็นพระตำหนักที่ประทับของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เวลาที่เสด็จมาทรงงานในพื้นที่จังหวัดน่านและจังหวัดใกล้เคียงโดยพระองค์จะเสด็จมาประทับอยู่เนือง ๆ 
## ปัจจุบัน
ปัจจุบันพระตำหนักหลังนี้อยู่ในการดูแลของทางจังหวัดน่าน และไม่เปิดให้เข้าชม 

หมวดหมู่:พระตำหนัก
หมวดหมู่:สิ่งก่อสร้างในอำเภอเมืองน่าน
โรดทูเรโวลูชัน: ไลฟ์แอตมิลตันคีนส์

***โรดทูเรโวลูชัน: ไลฟ์แอตมิลตันคีนส์*** () เป็นอัลบั้มบันทึกการแสดงสดลำดับที่สองโดยวงดนตรีร็อกชาวอเมริกัน ลิงคินพาร์ก บันทึกการแสดงในช่วงเทศกาลทัวร์พรอเจกต์เรโวลูชันประจำปีของลิงคินพาร์กที่ลานเนชันแนลโบว์ล (National Bowl) ในเมืองมิลตันคีนส์ (Milton Keynes), ประเทศอังกฤษ ในวันที่ 29 มิถุนายน พ.ศ. 2551 และมีแผนที่จะออกวางจำหน่ายเป็นครั้งแรกในวันที่ 25 พฤศจิกายน พ.ศ. 2551 แต่ก็ได้เปลี่ยนมาออกจำหน่ายในวันที่ 24 พฤศจิกายน คอนเสิร์ตนี้ได้นำเพลงจากสตูดิโออัลบั้มทั้งสามชุดที่ได้ออกจำหน่ายไปแล้ว ได้แก่ *[[ไฮบริดทีโอรี]]*, *[[เมทีโอรา]]* และ*[[มินิตส์ทูมิดไนต์]]* ตลอดจนเพลงจากอัลบั้ม *[[คอลลิชันคอร์ส]]* ซึ่งเป็นอีพีของวงที่ทำงานร่วมกันกับ เจย์-ซี และเพลงจากรีมิกซ์อัลบั้มชุดแรกของวง *[[รีแอนิเมชัน]]* และ อัลบั้ม*[[เดอะไรซิงไทด์]]* ของ ฟอร์ตไมเนอร์ โดยอัลบั้มบันทึกการแสดงสดนี้ได้รับการรับรองในระดับทองโดย สมาคมอุตสาหกรรมดนตรีอิตาเลียน ในประเทศอิตาลี

## รายชื่อเพลง

### ซีดี

### ดีวีดี/แผ่นบลูเรย์

## นักดนตรีที่เกี่ยวข้อง
* ลิงคินพาร์ก
** เชสเตอร์ เบนนิงตัน – เสียงร้อง, กีตาร์ในเพลง "Shadow of the Day"
** รอบ บัวร์ดอน – กลอง
** แบรด เดลสัน – กีตาร์
** เดฟ "พีนิกซ์" ฟาร์เรล – กีตาร์เบส, ให้เสียงร้องในเพลง "The Little Things Give You Away"
** โจ ฮาห์น – เทิร์นเทเบิล, แซมพลิง, โปรแกรมคอมพิวเตอร์แต่งเสียง
** ไมค์ ชิโนะดะ – เสียงร้อง, จังหวะกีตาร์, คีย์บอร์ด

* เจย์-ซี – เสียงร้องในเพลงในอัลบั้ม *Collision Course* ได้แก่ "Numb/Encore" และ "Jigga What/Faint"

## ประวัติการจำหน่าย

## ชาร์ต

## อ้างอิง

## แหล่งข้อมูลอื่น

หมวดหมู่:อัลบั้มเพลงของลิงคินพาร์ก
เริมเบา

**เริมเบา** () เป็นหนึงในเจ็ดของการปกครองของรัฐเนอเกอรีเซิมบีลัน มีประชากร 40,000คน อยู่ทางทิศใต้ของรัฐเนอเกอรีเซิมบีลัน ส่วนใหญ่ประกอบอาชีพเกษตรกรและค้าขาย
หมวดหมู่:เมืองในรัฐเนอเกอรีเซิมบีลัน
สุลต่านมะห์มุด ชาห์

**สุลต่าน มะห์มุด ชาห์** (สวรรคต ค.ศ. 1528) พระองค์เป็นสุลต่านพระองค์ที่ 8 หรือองค์สุดท้ายของรัฐมะละกา โดยครองราชย์เมื่อ ค.ศ. 1488 – 1511 (23 ปี) ต่อมาพระองค์ก็ได้ทำการหลบหนีหลังการโจมตีของโปรตุเกส มาอยู่ที่รัฐยะโฮร์ จากนั้นพระองค์จึงขึ้นครองราชย์เป็นสุลต่านแห่งยะโฮร์ระหว่าง ค.ศ. 1511 – 1528 (17 ปี)

หลังจากขึ้นครองราชย์ในปี พ.ศ. 2031 (ค.ศ. 1488) สุลต่านมะห์มุดชาห์ทรงปกครองรัฐมะละกาเป็นระยะเวลา 23 ปี โดยในช่วงเวลานั้น มะละกาได้กลายเป็นศูนย์กลางการค้าและการทูนานาชาติที่สำคัญในภูมิภาคเอเชียตะวันออกเฉียงใต้ มีความสัมพันธ์กับจีน ชวา และโลกอิสลาม ซึ่งส่งผลให้รัฐมีอิทธิพลทางทะเลอย่างกว้างขวาง  

ในปี พ.ศ. 2054 (ค.ศ. 1511) กองทัพโปรตุเกสภายใต้การนำของอัลฟอนโซ เดอ อัลบูเคอร์ก ได้โจมตีและยึดครองเมืองมะละกา ซึ่งถือเป็นจุดเริ่มต้นของการขยายอิทธิพลยุโรปในภูมิภาค สุลต่านมะห์มุดชาห์ทรงหลบหนีออกจากเมืองพร้อมราชสำนัก และเสด็จไปตั้งหลักที่ตอนใต้ของคาบสมุทรมลายู  

หลังจากนั้น พระองค์ทรงสถาปนารัฐยะโฮร์ขึ้นในปีเดียวกัน เพื่อรักษาความชอบธรรมของราชวงศ์และต่อต้านอิทธิพลของโปรตุเกส รัฐยะโฮร์กลายเป็นศูนย์กลางใหม่ของอำนาจทางการเมืองและการค้า โดยมีการสร้างพันธมิตรกับชุมชนชายฝั่งและอดีตเมืองขึ้นของมะละกา พระองค์ทรงครองราชย์ในยะโฮร์จนถึงปี พ.ศ. 2071 (ค.ศ. 1528)  

นอกเหนือจากบทบาททางการเมือง สุลต่านมะห์มุดชาห์ยังปรากฏในตำนานมลายู เช่น ฮังตูอาห์ และตุ่นเตจา ซึ่งเป็นสัญลักษณ์ของความจงรักภักดีและความกล้าหาญในการต่อต้านการล่าอาณานิคม เรื่องราวเหล่านี้ได้รับการถ่ายทอดผ่านวรรณกรรมคลาสสิก เช่น ฮิกายัตฮังตูอาห์ และยังคงมีอิทธิพลต่อความทรงจำทางวัฒนธรรมของภูมิภาค  

## อ้างอิง
หมวดหมู่:สุลต่านมะละกา
หมวดหมู่:สุลต่านรัฐยะโฮร์
มะห์มุด ชาห์, สุลต่าน
สุลต่านซูไลมัน ชะฮ์ที่ 1 แห่งเกอดะฮ์

**สุลต่านสุไลยมาน ชาห์ที่ 1** เป็นสุลต่านองค์ที่ 7 ของรัฐเกอดะฮ์ พระองค์ครองราชย์ระหว่าง ค.ศ. 1373-1422 พระองค์ขึ้นครองราชย์ต่อจากสุลต่าน อิบราฮิม ชาห์ แห่งเกอดะฮ์
หมวดหมู่:ราชวงศ์เกอดะฮ์
หมวดหมู่:สุลต่านรัฐเกอดะฮ์
หมวดหมู่:บุคคลจากรัฐเกอดะฮ์
วัดบ้านอรุณพัฒนา

**สำนักสงฆ์วัดบ้านอรุณพัฒนา** ตั้งอยู่เลขที่ 96 หมู่ 11 บ้านอรุณพัฒนา ตำบลบ้านยาง อำเภอลำทะเมนชัย จังหวัดนครราชสีมา มีเนื้อที่ทั้งหมด 23 ไร่ 3 งาน เป็นพี้นที่ราบสูง สังกัดคณะสงฆ์มหานิกาย หมายเลขทะเบียนสำนัก 3029 - 01002 - 747 อ้างอิง 

## ประวัติ
thumb|ป้านทางเข้าวัดบ้านอรุณพัตณา เลขที่ 96 หมู่ 11 ตำบลบ้านยาง อำเภอลำทะเมนชัย จังหวัดนครราชสีมา
สำนักสงฆ์วัดบ้านอรุณพัฒนา ตั้งเมื่อวันที่ 30 พฤศจิกายน 2553 เดิมชื่อสำนักสงฆ์วัดบ้านสามขา ที่เป็นที่รู้จักกันในตำบลบ้านยาง เพราะว่าชาวบ้านตำบลเขตนั้นแต่เดิมเรียกชื่อบ้านอรุณพัฒนาว่าบ้านสามขา เป็นที่มาของชื่อสำนักสงฆ์วัดบ้านสามขา แต่ชื่อวัดยังไม่แน่นนอนในรายชื่อวัดจังหวัดนครราชสีมา เป็นสำนักสงฆ์ที่อยู่ในพื้นที่เขตชุมชน เพราะพื้นที่วัดสร้างบนพื้นที่ สปก. ของชุมชนบ้านอรุฒพัฒนา ที่ช่วยกันสร้างสำนักสงฆ์ไห้เป็นวัดอย่างสมบรูณ์แบบและกำลังอยู่ในช่วงก่อสร้างอารามเพื่อไห้ครบองค์ประกรอบของการจัดตั้งไห้เป็นวัด กำลังสร้างเป็นศูนย์ปฏิบัติธรรม โดยการดำเนินการของหลวงพ่อเจ้าอาวาส ที่มุงเน้นในเรื่องปฏิบัติวิปัสสนากรรมฐาน เพื่อเป็นจุดศุนย์รวมของชาวบ้านในการสร้างจิตใจที่ดี่งามและศึกษาแสวงหาในธรรมะเพื่อสติปัญญาที่ดี่มีคุณธรรม ในการดำลงชีวิตแบบวิถีพุทธ

## ศาสนวัตถุ
### ประติมากรรม
 

# พระประธานพระพุทธรูปประจำศาลา ปางสมาธิ 
# พระพุทธรูปประจำลานธรรม ปางสมาธิ 
# พระพุทธรูปด้านหน้าวัด ปางเดินธุดงค์

### อาคารเสนาสนะ
# ศาลากลาง ตึกชั้นเดียว 4 ห้อง ยาว 24 เมตร กว้าง 8 เมตร
# หอระฆัง สองชั้น สูง 12 เมตร กว้าง 2 เมตร 50 ตารางวา
# อาคารอเนกประสงค์ ชั้นเดียว ยาว 22 เมตร กว้าง 8 เมตร
# กุฏิสงฆ์ 7 หลัง ได้แก่ กุฏิปูนชั้นเดียว 3 หลัง กุฏิไม้ 4 หลัง

thumb|เป็นพระประธานกลางโดมลานธรรม

## อาณาเขต
thumb|ด้วยบุญญาธิการของท่านผู้เจริญได้สร้างบารมี ได้มาอยู่ที่วัดบ้านอรุณพัฒนา จึงมีการพัฒนาเกิดขึ้นตามลำดับการ

มีเนื้อที่ทั้งหมด 23 ไร่ 3 งาน 
* ทิศอุดรติดพื้นที่ป่าไม้ที่ดินของเจ๊กลือ
* ทิศทักษิณติดพื้นที่ป่าไม้ของเจ๊กลือ
* ทิศบูรพาติดพื่นที่ป่าไม้ของเจ๊กกุ่ย
* ทิศปัจฉิมติดพื้นที่ไร่ของครูคึก

## ลำดับเจ้าอาวาส
#พระอาจารย์ หลวงตาแสง 
thumb|เจ้าอาวาสรูปปัจจุบัน พระอาจารย์แสง

## ระเบียงภาพ

## อ้างอิง

บ้านอรุณพัฒนา
จังหวัดด่งท้าป

**ด่งท้าป** () เป็นจังหวัดหนึ่งของประเทศเวียดนาม ตั้งอยู่ในภูมิภาคดินดอนสามเหลี่ยมปากแม่น้ำโขงทางตอนใต้ของประเทศ ติดกับจังหวัดไพรแวงของประเทศกัมพูชาทางทิศเหนือ ติดกับจังหวัดหวิญล็องและนครเกิ่นเทอทางทิศใต้ ติดกับจังหวัดอานซางทางทิศตะวันตก และติดกับจังหวัดล็องอานและจังหวัดเตี่ยนซางทางทิศตะวันออก มีรถเดินทางตรงจากนครโฮจิมินห์มายังที่ด่งท้าป 

## เขตการปกครอง

## อ้างอิง

ด่งท้าป
กลุ่มชนละติน

thumb|right|ภาษากลุ่มโรมานซ์ในทวีปยุโรปในศตวรรษที่ 20
**กลุ่มชนละติน** () หรือ **กลุ่มชนโรมานซ์** () เป็นกลุ่มชนในประวัติศาสตร์ที่เดิมตั้งถิ่นฐานอยู่ทางตอนใต้ของยุโรปที่พูดภาษากลุ่มโรมานซ์ในตระกูลภาษาอินโด-ยูโรเปียน ซึ่งประกอบด้วยชาวฝรั่งเศส, ชาวอิตาลี, ชาวโรมาเนีย, ชาวสเปน, ชาวโปรตุเกส, ชาวอันดอร์รา, ชาวมอลโดวา, ชาววัลลูน, ชาวโรแมนซ์, ชาวกานาเรียส, ชาวกาลิเซีย และชาวกาตาลา

## อ้างอิง
ว่านแร้งคอคำ

**ว่านแร้งคอคำ **  อยู่ในวงศ์ Amaryllidaceae เป็นไม้ล้มลุก มีหัวใต้ดินแบบหัวหอม ใบเดี่ยวยาว ขอบใบเป็นคลื่น คนก้านใบเป็นสีม่วง ดอกสีขาว ดอกตูมเป็นรูปหอกมีกาบหุ้มยาว กระจายพันธุ์ในเอเชียจากอินเดียไปจนถึงศรีลังกา เอเชียตะวันออกเฉียงใต้ ไปจนถึงจีนตอนใต้ และพบตามธรรมชาติในหมู่เกาะเวสต์อินดีส  ใช้เป็นไม้ประดับ ใช้แก้พิษแมลงกัดต่อย ใช่ฝนทารักษาอาการเคล็ดขัดยอก บวม   

## อ้างอิง
* เศรษฐมนตร์ กาญจนกุล. ว่าน. กทม. เศรษฐศิลป์. 2553. หน้า 109

## แหล่งข้อมูลอื่น

*photo of herbarium specimen at Missouri Botanical Garden, ''Crinum latifolium'', collected in Sri Lanka

*line drawing of ''Crinum latifolium'', Flora of China Illustrations vol. 24, fig. 302, 3

หมวดหมู่:วงศ์พลับพลึง

หมวดหมู่:ไม้ประดับ

หมวดหมู่:สมุนไพร
จังหวัดเดี่ยนเบียน

**เดี่ยนเบียน** (, ) เป็นจังหวัดที่อยู่ทางทิศตะวันตกเฉียงเหนือของเวียดนาม ติดกับแขวงพงสาลีของลาวทางทิศตะวันตก และติดกับมณฑลยูนนานทางทิศตะวันตกเฉียงเหนือ จังหวัดนี้กินพื้นที่ 9,541 ตารางกิโลเมตร ใน ค.ศ. 2019 มีประชากร 598,856 คน เดี่ยนเบียนในภาษาเวียดนามแปลว่า "เขตแดนมั่นคง" ที่นี่เคยมียุทธการที่เดียนเบียนฟูระหว่างเวียดนามกับฝรั่งเศส โดยชัยชนะเป็นของเวียดนาม

## เขตการปกครอง
จังหวัดเดี่ยนเบียนแบ่งเขตการปกครองออกเป็น 1 นคร 1 เมือง และ 8 อำเภอ ได้แก่

## ภูมิอากาศ

## ประชากร
ส่วนใหญ่เป็นชาวไทดำและมีชาวไทขาวซึ่งพูดภาษาตระกูลไท-ลาว สร้างบ้านตามบริเวณริมน้ำ ประกอบอาชีพทำนา ทำไร่ 

## อ้างอิง

## แหล่งข่อมูลอื่น
* 

เดี่ยนเบียน
หมวดหมู่:ภาคตะวันตกเฉียงเหนือของเวียดนาม
เทียนแม่ฮ่องสอน

**เทียนแม่ฮ่องสอน**  เป็นพืชในสกุลเทียนดอก วงศ์ Balsaminaceae เป็นไม้ล้มลุก โคนต้นสีส้มอ่อน แตกกิ่งน้อย ใบเดี่ยว ขอบใบจัก ปลายใบแหลม มีขนนุ่ม ดอกเดี่ยวออกตามซอกใบใกล้ยอด สีม่วงแดง กลีบบนแผ่กว้างมากที่สุด ผลรูปกระสวย ออกดอกช่วงเดือนกรกฎาคม – กันยายน พบครั้งแรกที่จังหวัดแม่ฮ่องสอนโดยศาสตราจารย์ไคและอาจารย์สุกี ลาร์เสน ชื่อสปีชีส์ตั้งเป็นเกียรติแก่จังหวัดแม่ฮ่องสอน 
## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 111
หมวดหมู่:สกุลเทียนดอก
นัมเบอร์วัน

**"นัมเบอร์วัน"** เป็นซิงเกิลในปี พ.ศ. 2557 ของปรีติ บารมีอนันต์และมีหญิงลี ศรีจุมพลมาร่วมร้อง ประพันธ์เนื้อร้อง-ทำนองโดย BANKK CA$H และเรียบเรียงโดยเบลสโนวเบียร์ เพลงนี้อยู่ในอัลบั้ม *บลูเมจิก*

มิวสิกวีดีโอเพลง "นัมเบอร์วัน" เผยแพร่ครั้งแรกในวันที่ 16 กันยายน พ.ศ. 2557

## การตอบรับ
เพลง "นัมเบอร์วัน" ได้อันดับ 19 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 5 ตุลาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล 
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงลูกทุ่ง
หมวดหมู่:เพลงของหญิงลี ศรีจุมพล
หมวดหมู่:ซิงเกิลในปี พ.ศ. 2557
หมวดหมู่:เพลงในปี พ.ศ. 2557
หมวดหมู่:ซิงเกิลในสังกัดดั๊กบาร์
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยปรีติ บารมีอนันต์
หมวดหมู่:เพลงฮิปฮอปไทย
หมวดหมู่:เพลงอิเล็กทรอนิกส์แดนซ์มิวสิก
เทียนภูหลวง

**เทียนภูหลวง**  เป็นพืชในสกุลเทียนดอก วงศ์ Balsaminaceae เป็นไม้ล้มลุกขึ้นตามหินผา ใบหนา ขอบใบจัก ดอกเดี่ยว สีชมพู กลีบบนหยักเว้ารูปหัวใจ สองกลีบล่างแผ่กว้างมากที่สุด ผลรูปกระสวย แก่แล้วแตก ออกดอกช่วงตุลาคม – ธันวาคม เป็นไม้ถิ่นเดียวของไทย พบเฉพาะที่จังหวัดเลย พบครั้งแรกที่เขตรักษาพันธุ์สัตว์ป่าภูหลวง จังหวัดเลย โดย T. shimizu ชาวญี่ปุ่นและคณะ ชื่อสปีชีส์ตั้งเป็นเกียรติแก่สถานที่ค้นพบ 
## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 113
หมวดหมู่:สกุลเทียนดอก
เทียนเชียงดาว

**เทียนเชียงดาว **  เป็นพืชในสกุลเทียนดอก วงศ์ Balsaminaceae เป็นไม้ล้มลุกขึ้นตามซอกหินปูน ใบรูปไข่หนา ดอกช่อ ปลายกลีบบนหยักเว้าเป็นรูปหัวใจ สองกลีบล่างแผ่กว้างมากที่สุด ผลรูปกระสวย แก่แล้วแตก ออกดอกช่วงเดือนตุลาคม – ธันวาคม พบครั้งแรกที่ดอยเชียงดาว จังหวัดเชียงใหม่ โดย T. shimizu ชาวญี่ปุ่นและคณะ เมื่อ 14 กันยายน พ.ศ. 2510 ชื่อสปีชีส์ตั้งเป็นเกียรติแก่สถานที่ค้นพบ 
## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 110
หมวดหมู่:สกุลเทียนดอก
เทียนผ้าห่มปก

**เทียนผ้าห่มปก ** เป็นพืชในสกุลเทียนดอก วงศ์ Balsaminaceae เป็นไม้ล้มลุก ลำต้นโค้งงอ ทุกส่วนมีขนอ่อนปกคลุม ใบเดี่ยว ขอบใบจักซี่ละเอียด ดอกเดี่ยวออกตามซอกใบ ออกดอกช่วงตุลาคม – พฤศจิกายน พบครั้งแรกที่อุทยานแห่งชาติดอยผ้าห่มปก จังหวัดเชียงใหม่ โดย ดร. ปิยะเกษตร สุขสถาน เมื่อ 8 พฤศจิกายน พ.ศ. 2541 ชื่อสปีชีส์ตั้งเป็นเกียรติแก่สถานที่ค้นพบ 
## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 112
หมวดหมู่:สกุลเทียนดอก
สนามบินเลิงนกทา

thumb|รันเวย์สนามบินเลิงนกทา
**สนามบินเลิงนกทา** () ตั้งอยู่ที่ทางหลวงแผ่นดินหมายเลข 212 (ถนนชยางกูร) พื้นที่ตำบลโคกสำราญ อำเภอเลิงนกทา จังหวัดยโสธร มีพื้นที่กว่า 5,700 ไร่ ทั้งนี้ โดยกองทัพบกได้สงวนไว้ใช้ในราชการ 640 ไร่เศษ มีความยาวรันเวย์ตามสถานที่เดิม 1,500 เมตร หากจะขยายความกว้างของรันเวย์เป็น 300 เมตร จะล้ำเข้าไปในเขตเช่าที่ของประชาชน 19 ราย พื้นที่ประมาณ 187 ไร่ และหากมีการขยายทางยาวของรันเวย์ขึ้นไปทางทิศเหนืออีก 1,000 เมตร เป็นระยะทางยาว 2,500 เมตร จะล้ำเข้าไปในเขตเช่าที่ของราชพัสดุอีก 14 ราย พื้นที่ประมาณ 120 ไร่เศษ เมื่อสนามบินมีทางยาวของรันเวย์ 2,500 เมตร ความกว้าง 300 เมตร จะล้ำเข้าไปในพื้นที่เช่าของราชพัสดุจำนวน 33 ราย พื้นที่ประมาณ 307 ไร่ หากรัฐบาลต้องการจะใช้พื้นที่พัฒนาเป็นสนามบินพาณิชย์สามารถดำเนินการได้ทันที

## ประวัติการก่อสร้าง
สนามบินเลิงนกทา สร้างขึ้นโดยทหารสหรัฐอเมริการ่วมกับพันธมิตรอังกฤษ , ออสเตรเลีย และนิวซีแลนด์ ในสมัยสงครามเวียดนาม เริ่มก่อสร้างในเดือนพฤศจิกายน 2506 ใช้เวลา 3 ปี จึงดำเนินการแล้วเสร็จ เดิมชื่อสนาม Crown Airfield รันเวย์เป็นพื้นคอนกรีตยาว 1,530 เมตร มีหัวท้ายเป็นแอสฟัลต์ด้านละ 150 เมตร  ความกว้างของรันเวย์ 40 เมตร ว่ากันว่า สมัยสงครามเวียดนาม สหรัฐได้สร้างสนามบินสำรองเอาไว้หลายแห่ง ทั้งในไทยและลาว เพื่อให้เครื่องบินที่ถูกยิงขัดข้อง ได้ลงจอดในสนามบินที่ใกล้ที่สุด และใช้ประโยชน์ในการลำเลียงยุทธภัณฑ์สงคราม ไม่ไกลจากสนามบินโคกตลาด ก็มีการสร้างฐานเรดาร์ขึ้นบนยอดภูหมู ซึ่งวันนี้แปรสภาพเป็น "วนอุทยานภูหมู" อยู่ในพื้นที่ อ.นิคมคำสร้อย จ.มุกดาหาร 50 กว่าปีที่แล้ว ในพื้นที่รอยต่อ 3 จังหวัด (ยโสธร-อำนาจเจริญ-มุกดาหาร) เป็นพื้นที่สีแดง มีการเคลื่อนไหวของพลพรรคทหารปลดแอกฯ ซึ่งได้รับการสนับสนุนจากลาว (แนวลาวอิสระ) เวียดนาม และจีน ช่วงปี 2500-2508 สมาชิกพรรคคอมมิวนิสต์แห่งประเทศไทย (พคท.) ได้มาขยายงานมวลชน โดยยึดเอาหมู่บ้านสองข้างทางสายชยางกูร นับจากบ้านนาไร่ใหญ่ เขตอำนาจเจริญ ขึ้นไปทางเขตเลิงนกทา โดยใช้เงื่อนไขความยากจน และการเข้ามาสร้างสนามบินลับที่บ้านโคกตลาด เป็นเนื้อหาในการปลุกระดมชาวนาอีสานให้เห็นถึงการเข้ามารุกรานของจักรพรรดินิยมอเมริกา สนามบินลับ และฐานเรดาร์บนภูหมู เป็นรูปธรรมที่นักเคลื่อนไหวใต้ดินหยิบยกขึ้นมาอธิบายถึงสภาพความเป็น "กึ่งเมืองขึ้น" (เมืองขึ้นของสหรัฐ) ตามทฤษฎีของชาว พคท.สมัยโน้น ปลายปี 2508 สมาชิก พคท.ในแถวถิ่นอำนาจเจริญ-เลิงนกทา จึงประกาศจัดตั้งกองกำลังติดอาวุธหน่วยแรก โดยใช้ชื่อ "พลพรรคประชาชนไทยต่อต้านอเมริกา" (พล.ปตอ.) ซึ่งสี่ปีต่อมา ได้มีการเปลี่ยนชื่อ พล.ปตอ. เป็นกองทัพปลดแอกประชาชนฯ หรือ "ทปท."

## อนาคตในการพัฒนา
หากมีการพัฒนาสนามบินเลิงนกทา โดยกรมการบินพลเรือน ยกขึ้นเป็นท่าอากาศยานเลิงนกทาแล้ว จะสามารถช่วยให้จังหวัดยโสธร จังหวัดอำนาจเจริญ อำเภอนิคมคำสร้อย จังหวัดมุกดาหาร อำเภอหนองพอก จังหวัดร้อยเอ็ด และอำเภอเขมราฐ อำเภอนาตาล อำเภอกุดข้าวปุ้น อำเภอโพธิ์ไทร จังหวัดอุบลราชธานี สามารถได้รับผลประโยชน์อย่างสูงสุดจากท่าอากาศยานแห่งนี้ได้อย่างมีประสิทธิภาพ และคุ้มค่าในการลงทุน

* ระยะทางมาสนามบินเลิงนกทา มีดังนี้
** จังหวัดอำนาจเจริญ    29    กิโลเมตร
** จังหวัดมุกดาหาร       50    กิโลเมตร
** อำเภอหนองพอก      51    กิโลเมตร
** จังหวัดยโสธร           80    กิโลเมตร
** อำเภอกุดข้าวปุ้น       83    กิโลเมตร
** อำเภอเขมราฐ          97    กิโลเมตร
** อำเภอนาตาล           117  กิโลเมตร
** อำเภอโพธิ์ไทร         119  กิโลเมตร

## อ้างอิง

เลิงนกทา
หมวดหมู่:โครงสร้างพื้นฐานด้านการขนส่งในจังหวัดยโสธร
หมวดหมู่:สิ่งก่อสร้างในอำเภอเลิงนกทา
ชาติชาย ณ เชียงใหม่

**ศาสตราจารย์ ชาติชาย ณ เชียงใหม่** (เกิด 16 พฤษภาคม พ.ศ. 2497) กรรมการสภามหาวิทยาลัยราชภัฏเชียงราย นายกสภามหาวิทยาลัยราชภัฏบ้านสมเด็จเจ้าพระยา ประธานมูลนิธิทายาทเจ้านายฝ่ายเหนือ กรรมการในคณะกรรมการร่างรัฐธรรมนูญแห่งราชอาณาจักรไทย (ยกร่าง พ.ศ. 2558) สมาชิกสภาปฏิรูปแห่งชาติ คณะทำงานรัฐมนตรีช่วยว่าการกระทรวงมหาดไทยที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 

อดีตรองอธิการบดีสถาบันบัณฑิตพัฒนบริหารศาสตร์ และเป็นอดีตผู้อำนวยการสถาบันส่งเสริมการบริหารกิจการบ้านเมืองที่ดี หน่วยบริการรูปแบบพิเศษในสังกัดสำนักงานคณะกรรมการพัฒนาระบบราชการ

## ประวัติ
ชาติชาย ณ เชียงใหม่ เป็นบุตรของเจ้าโสภณ ณ เชียงใหม่ ผู้เป็นหลานของเจ้าราชภาคินัย (สิงห์โต ณ เชียงใหม่) สำเร็จการศึกษาชั้นมัธยมศึกษาจากโรงเรียนมงฟอร์ตวิทยาลัย จังหวัดเชียงใหม่ ระดับปริญญาตรีสาขารัฐศาสตร์ จากมหาวิทยาลัยเชียงใหม่ พ.ศ. 2517 ระดับปริญญาโท รัฐศาสตร์มหาบัณฑิต (การปกครอง) จากจุฬาลงกรณ์มหาวิทยาลัย พ.ศ. 2519 และปริญญาโท-ปริญญาเอกทางด้านรัฐศาสตร์ จากมหาวิทยาลัยวิสคอนซิน แมดิสัน พ.ศ. 2522 และ พ.ศ. 2526 ตามลำดับ

## การทำงาน
ชาติชาย ณ เชียงใหม่ เป็นอาจารย์ประจำสังกัดสถาบันบัณฑิตพัฒนบริหารศาสตร์ เคยดำรงตำแหน่งรองอธิการบดีสถาบันบัณฑิตพัฒนบริหารศาสตร์ และเป็นศาสตราจารย์สาขารัฐประศาสนศาสตร์ และเคยได้รับแต่งตั้งเป็นกรรมการชุดสำคัญในส่วนราชการหลายแห่ง อาทิ เป็นกรรมการศูนย์คุณธรรม (องค์การมหาชน) เป็นผู้อำนวยการสถาบันส่งเสริมการบริหารกิจการบ้านเมืองที่ดี (17 มกราคม 2549 - 30 กันยายน 2552)

ชาติชาย ณ เชียงใหม่ เป็นนักวิชาการที่มีผลงานวิจัยและบทความวิชาการจำนวนมาก เคยได้รับรางวัลผลงานวิจัยดีเด่นแห่งชาติ ประจำปี 2532 จากสำนักงานคณะกรรมการวิจัยแห่งชาติ

หลังรัฐประหารในประเทศไทย พ.ศ. 2557 เขาได้รับแต่งตั้ง เป็น ที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560  กรรมการในคณะกรรมการร่างรัฐธรรมนูญแห่งราชอาณาจักรไทย (ยกร่าง พ.ศ. 2558) สมาชิกสภาปฏิรูปแห่งชาติ คณะทำงานรัฐมนตรีช่วยว่าการกระทรวงมหาดไทย (นายสุธี มากบุญ)

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:นักวิชาการจากจังหวัดเชียงใหม่
หมวดหมู่:สกุล ณ เชียงใหม่
หมวดหมู่:ศาสตราจารย์
หมวดหมู่:ข้าราชการพลเรือนชาวไทย
หมวดหมู่:อาจารย์คณะรัฐศาสตร์
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยวิสคอนซิน แมดิสัน
หมวดหมู่:บุคคลจากคณะพัฒนาทรัพยากรมนุษย์ สถาบันบัณฑิตพัฒนบริหารศาสตร์
หมวดหมู่:สมาชิกสภาปฏิรูปแห่งชาติ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:ผู้ได้รับเหรียญจักรพรรดิมาลา
หมวดหมู่:นายกสภาสถาบันอุดมศึกษาในประเทศไทย
ไสว ไสวแสนยากร

พลตำรวจเอก **ไสว ไสวแสนยากร** (8 พฤษภาคม พ.ศ. 2447 – 1 กรกฎาคม พ.ศ. 2523) อดีตอธิบดีกรมตำรวจ, อดีตผู้ว่าการรถไฟแห่งประเทศไทย, อดีตผู้ช่วยผู้บัญชาการทหารบก, อดีตแม่ทัพภาคที่ 2 และอดีตจเรทหารสื่อสาร

## ประวัติ
พลเอก พลตำรวจเอก ไสว ไสวแสนยากร เกิดเมื่อวันที่ 8 พฤษภาคม พ.ศ. 2447 มีนามเดิมว่า **เจ้าศรีไสว อุ่นคำ** เป็นโอรสของเจ้าศรีสญชัย กับมารดาชื่อหม่อมสมบุญ บิดาเป็นพระราชโอรสในพระเจ้ามหินทรเทพนิภาธร หรือ เจ้าอุ่นคำ พระเจ้าประเทศราชแห่งราชอาณาจักรล้านช้างหลวงพระบาง  และเป็นพระราชอนุชาในพระเจ้าสักรินทรฤทธิ์ หรือ เจ้าคำสุก (พระราชบิดาของพระเจ้าศรีสว่างวงศ์) มีพี่น้องร่วมพระบิดา ได้แก่ เจ้าศรีสวัสดิ์ มหินทรเทพ (เข้ารับราชการในไทยเป็น ขุนศรีสวัสดิ์), เจ้าศรีแสวง, เจ้าสุดสงวน (ญ.), เจ้าคำผิว (ญ.) และเจ้าสวาท ขณะที่หนังสืออนุสรณ์งานพระราชทานเพลิงศพของท่าน กลับระบุว่ามีพี่น้องร่วมบิดามารดาเพียงห้าคน คือ เจ้าศรีสว่าง เจ้าศรีสวัสดิ์ เจ้าศรีแสวง เจ้าศรีไสว และเจ้าสุดสงวน

ครั้นอยู่ในไทยท่านใช้ชื่อในเอกสารว่า **ไสว อุ่นคำ** ต่อมาเข้ารับราชการทหาร ได้รับพระราชทานสัญญาบัตรบรรดาศักดิ์ขุนนางเป็น **ขุนไสวแสนยากร** ก่อนเปลี่ยนนามสกุลเป็น **ไสวแสนยากร** ตามราชทินนาม

พลเอก ไสวถึงแก่อนิจกรรมเมื่อวันที่ 1 กรกฎาคม พ.ศ. 2523 สิริอายุ 76 ปี

## การทำงาน ยศ และบรรดาศักดิ์
* 30 ธันวาคม พ.ศ. 2465 - ร้อยตรี
* 1 เมษายน พ.ศ. 2481 - พันตรี
* 1 ตุลาคม พ.ศ. 2483 - ปลัดจังหวัดหนองคาย
* 1 กรกฎาคม พ.ศ. 2487 - พันเอก
* - รองจเรทหารบก
* 1 มกราคม พ.ศ. 2491 - พลตรี
* 30 ธันวาคม พ.ศ. 2491 - จเรทหารสื่อสาร
* 11 กันยายน พ.ศ. 2494 - รักษาราชการในตำแหน่งแม่ทัพภาคที่ 2 และ ผู้บัญชาการภาคทหารบกที่ 2
* 1 มกราคม พ.ศ. 2495 - รับพระราชทานยศพลโท (พระราชทานยศย้อนหลัง)
* 30 เมษายน พ.ศ. 2495 - แม่ทัพภาคที่ 2 และผู้บัญชาการภาคทหารบกที่ 2 (ขณะนั้นมียศเป็น พลตรี)
* 16 กันยายน พ.ศ. 2497 - ผู้ช่วยผู้บัญชาการทหารบก
* 14 มีนาคม พ.ศ. 2499 - รับพระราชทานยศพลเอก 
* 19 กันยายน พ.ศ. 2500 - อธิบดีกรมตำรวจ  
* 30 ตุลาคม พ.ศ. 2500 - รับพระราชทานยศพลตำรวจเอก 
* 7 ธันวาคม พ.ศ. 2500 - นายตำรวจราชสำนักพิเศษ
* 1 ตุลาคม พ.ศ. 2502 - พ้นจากตำแหน่งอธิบดีกรมตำรวจ ถูกย้ายไปดำรงตำแหน่งผู้ว่าการรถไฟแห่งประเทศไทยแทน และยังคงตำแหน่งผู้ช่วยผู้บัญชาการทหารบกตามเดิม

โดย จอมพลสฤษดิ์ ธนะรัชต์ นายกรัฐมนตรี ผู้บัญชาการทหารสูงสุด และ ผู้บัญชาการทหารบก ได้มารักษาราชการในตำแหน่งอธิบดีกรมตำรวจอีกตำแหน่งหนึ่ง

## งานการเมือง
วันที่ 2 สิงหาคม 2497 พลเอก ไสว ขณะมียศเป็น พลโท ได้รับการแต่งตั้งให้ดำรงตำแหน่ง รัฐมนตรีช่วยว่าการกระทรวงคมนาคม

## เครื่องราชอิสริยาภรณ์

### เครื่องราชอิสริยาภรณ์ไทย

### เครื่องราชอิสริยาภรณ์ต่างประเทศ

*  :
** พ.ศ. 2500 - 80x80px เครื่องราชอิสริยาภรณ์ล้านช้างร่มขาว ชั้นประถมาภรณ์

## อ้างอิง

หมวดหมู่:ตำรวจชาวไทย
หมวดหมู่:อธิบดีกรมตำรวจและผู้บัญชาการตำรวจแห่งชาติ
หมวดหมู่:แม่ทัพภาคที่ 2
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญจักรมาลา
หมวดหมู่:ชาวไทยเชื้อสายลาว
สไวแสนยากร
หมวดหมู่:บุคคลจากโรงเรียนทวีธาภิเศก
หมวดหมู่:ผู้ว่าการรถไฟแห่งประเทศไทย
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:บุคคลที่ได้รับสัญชาติไทย
หมวดหมู่:พรรคสหประชาไทย
หมวดหมู่:ทหารบกชาวไทย
หมวดหมู่:พลเอกชาวไทย
หมวดหมู่:พลตํารวจเอก
คอมโมดอร์ส (วงดนตรี)

เดอะ คอมโมดอร์ส (ภาษาอังกฤษ : The Commodore) เป็นวงดนตรีสัญชาติอเมริกันแนวฟังก์ กึ่ง โซล และเป็นวงดนตรีที่รุ่งเรืองในยุค 70's สมาชิกของวงในตอนนั้นอยู่ในสถานะนักศึกษา โดยสมาชิกของวงพบปะกับเหล่านักศึกษาที่ Tuskegee Institute (ปัจจุบันคือ มหาวิทยาลัย Tuskegee) จนได้สมาชิกภายในวง  , ต่อมาในปีค.ศ. 1968ได้เซ็นสัญญากับ โมทาวน์เรเคิดส์ ในเดือนกันยายน ค.ศ. 1972 เริ่มเป็นที่ประจักษ์ต่อประชาชนโดยเล่นเปิดคอนเสริ์ตให้กับวง เดอะแจ็กสันไฟฟ์ ขณะทัวร์คอนเสริ์ต

ในช่วงเวลาที่ทางวงมีความประสบสำเร็จมากที่สุดในช่วงปลายยุค 70's และต้นยุค 80's  เมื่อไลโอเนล ริชชี เป็นนักร้องนำวงและเขียนเพลง โดยวงได้มีการติดชาร์จอย่างยิ่งใหญ่เป็นเวลานานเช่น **Easy** , **Three** **Times** **A** **Lady** และ **Nightshift** และแนวเพลงฟังกี้แดนซ์ที่ฮิตติดชาร์จเช่น  **Brick** **House** , **Fancy** **Dancer** , **Lady** (**You** **Bring** **Me** **Up**) , และ **Too** **Hot** **ta** **Trot** โดยในปีค.ศ. 1986 วงคอมโมดอร์สได้รับรางวัลแกรมมี่ จากเพลง *Nightshift*

## ประวัติ

วงคอมโมดอร์สนั้นเป็นการรวมตัวจากวงสองวง, อันได้แก่ the Mystics and the Jays, แต่พวกเขาก็อยากที่จะเปลี่ยนชื่อกลุ่ม. Togethor, เดิมวงมีสมาชิกที่ประกอบไปด้วย Lionel Richie, Thomas McClary, และ William King จากวง Mystics; 
Andre Callahan, Michael Gilbert, และ Milan Williams จากวง Jays. โดยทางวงมีความประสงค์ที่จะเปลี่ยนชื่อใหม่, Walter Orange จึงให้ William King ใช้มือจิ้มลงไปในดิคชั่นนารีแล้วได้คำศัพท์ **คอมโมดอร์ส**

## อ้างอิง

หมวดหมู่:กลุ่มดนตรีแดนซ์สัญชาติอเมริกัน
หมวดหมู่:กลุ่มดนตรีฟังก์สัญชาติอเมริกัน
หมวดหมู่:กลุ่มดนตรีโซลสัญชาติอเมริกัน
หมวดหมู่:ศิลปินสังกัดโมทาวน์เรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีที่ก่อตั้งในปี พ.ศ. 2511
เกมแอ็กชัน

[thumb|[Prince of Persia (1989 video game)|Prince of Persia is a platform game from 1989.|alt=Animation of the main character moving in a maze, avoiding traps and fighting enemies.]]
**เกมแอ็กชัน** () เป็นประเภทของเกมที่เน้นการท้าทายทางกาย เช่นการประสานสายตากับมือ และปฏิกิริยากับเวลา เกมประเภทนี้จะแบ่งได้เป็นประเภทย่อยอีกมากมาย เช่น เกมต่อสู้ เกมยิงปืน และเกมแพลตฟอร์ม ซึ่งถือว่าเป็นเกมแอ็กชันที่สำคัญที่สุด แม้ว่าเกมแนววางแผนแบบทันที (real-time strategy) ก็ถือว่าเป็นเกมแอ็กชันเช่นกันก็ตาม

ในเกมแอ็กชันเกมหนึ่ง ๆ ผู้เล่นจะได้ควบคุมอวตารของตัวเอก อวตารจะต้องหาทางผ่านด่าน เก็บสิ่งของ หลบหลีกอุปสรรค และต่อสู้กับศัตรูด้วยการโจมตีแบบต่าง ๆ ในตอนจบด่านหรือกลุ่มด่าน ผู้เล่นจะต้องเอาชนะหัวหน้าศัตรูของเกม (boss) ที่มีตัวขนาดใหญ่และท้าทายมากกว่าศัตรูตัวอื่น ๆ การโจมตีของศัตรูและอุปสรรคจะทำให้พลังชีวิตและจำนวนชีวิตของอวตารลดลง และเกมจะจบลงเมื่อจำนวนชีวิตหมดลง หรือบางกรณี ผู้เล่นสามารถชนะเกมได้ด้วยการจบด่านที่มีแบบต่อเนื่อง แต่เกมแอ็กชันจำนวนมากนั้นไม่สามารถจบเกมได้และมีจำนวนด่านไม่จำกัด โดยผู้เล่นจะมีเป้าหมายเดียวคือ เก็บสิ่งของและเอาชนะศัตรูเพื่อทำคะแนนให้ได้มากที่สุด

หมวดหมู่:วิดีโอเกมแอ็กชันผจญภัย
หมวดหมู่:วิดีโอเกมแบ่งตามประเภท
หมวดหมู่:คำศัพท์วิดีโอเกม
หมวดหมู่:แอ็กชัน (ประเภท)
คลองบางเชือกหนัง

[thumb|คลองบางเชือกหนังบริเวณ[วัดทองบางเชือกหนัง]]
thumb|คลองบางเชือกหนังช่วงตัดกับคลองบางขุนศรี
**คลองบางเชือกหนัง** เป็นคลองในกรุงเทพมหานคร ผ่านเขตภาษีเจริญและเขตบางแค มีจุดเริ่มต้นอยู่จากวัดเกาะ ไปสิ้นสุดที่คลองทวีวัฒนา คลองมีความยาว 12 กิโลเมตร ความกว้างเฉลี่ยประมาณ 8–15 เมตร ระดับท้องคลองความลึกเฉลี่ย 2 เมตร คลองสายนี้อยู่ในการดูแลของสำนักการระบายน้ำกรุงเทพ

## ประวัติ
คำว่าบางเชือกหนัง บ้างว่า แต่เดิมชาวบ้านนิยมใช้เชือกที่ทำจากหนังวัวหนังควาย ขณะที่สุจิตต์ วงษ์เทศ ระบุว่ามาจากภาษาเขมรว่า *บางฉนัง* () หมายถึง "บางหม้อ" หรือ "บางปั้นหม้อ"

ในอดีตคลองนี้น่าจะเป็นคลองธรรมชาติที่แยกย่อยมาจากแม่น้ำเจ้าพระยาเดิม (คลองบางกอกใหญ่ในปัจจุบัน) เนื่องจากคลองมีลักษณะคดเคี้ยวไปมาในช่วงต้นคลอง คลองบางเชือกหนังปรากฏชื่ออยู่ใน *[[กำสรวลสมุทร]]* ในชื่อชุมชนบางฉนัง น่าเชื่อว่าชุมชนนี้มีอาชีพปั้นหม้อขาย

ในสมัยพระบาทสมเด็จพระจุลจอมเกล้าเจ้าอยู่หัว ชาวจีนมาตั้งถิ่นฐานริมสองฝั่งคลองบางเชือกหนังตอนกลาง อพยพเข้ามาตั้งถิ่นฐานเมื่อใดไม่ทราบแน่ชัด แต่ในสมัยรัชกาลที่ 5 ปรากฏคริสตชนจีนกลุ่มหนึ่ง ซึ่งส่วนใหญ่มีอาชีพทำสวน ปลูกหมาก พลู มะพร้าว ฯลฯ และค้าขาย ได้รวมกลุ่มกันและสร้างโรงสวดเล็ก ๆ ชื่อว่า วัดพระตรีเอกานุภาพ

ปัจจุบันคลองบางเชือกหนังมีการเดินทางท่องเที่ยวทางน้ำ โดยเฉพาะในวันหยุด จะมีเรือให้บริการและเชื่อมไปยังคลองลัดมะยมได้

## การใช้ที่ดินริมน้ำ
การใช้ที่ดินริมน้ำในปัจจุบันสามารถแบ่งได้เป็น การใช้ที่ดินเพื่ออยู่อาศัย การใช้ที่ดินเกษตรกรรม การใช้ที่ดินเพื่อการศึกษาและศาสนสถาน และการใช้ที่ดินเพื่อสันทนาการ พักผ่อนหย่อนใจ

จำนวนบ้านเรือนของประชาชนที่อยู่อาศัยอยู่ริมคลองมีทั้งสิ้น 187 ครัวเรือน ในช่วงต้นคลองที่ต่อเนื่องจากคลองมอญมีประชาชนอยู่อาศัยอย่างต่อเนื่อง เช่น บริเวณวัดปากน้ำฝั่งเหนือและวัดปากน้ำฝั่งใต้ไปจนถึงวัดพิกุล ถัดจากนั้นประชาชนอยู่อาศัยค่อนข้างเบาบาง ผู้ที่อยู่อาศัยริมคลองสืบเชื้อสายและการถือครองที่ดินจากบรรพบุรุษที่ประกอบอาชีพทำสวน ส่วนการประกอบอาชีพการทำสวนแม้จะน้อยลง แต่ก็ยังเห็นบ้าง ในอดีตพบว่ามีการปลูกขนุน ส้ม มะพร้าว มะม่วง หมาก พลู เป็นต้น ปัจจุบันชาวสวนส่วนใหญ่ปลูกกล้วยไม้ สวนผักและไม้ตัดดอก เช่น เตย ซ่อนกลิ่น กระดังงา ผักบุ้ง คะน้า และเป็นต้น

วัดที่ตั้งอยู่ริมคลอง ได้แก่ วัดเกาะ วัดทองบางเชือกหนัง วัดกำแพง วัดพิกุล วัดตะล่อมและวัดมะพร้าวเตี้ย ในที่ธรณีสงฆ์ของแต่ละวัดมีโรงเรียน

## อ้างอิง

บางเชือกหนัง
บางเชือกหนัง
หมวดหมู่:โบราณสถานในกรุงเทพมหานคร
วอลเลย์บอลหญิงทีมชาติปวยร์โตรีโก

**วอลเลย์บอลหญิงทีมชาติปวยร์โตรีโก** () ป็นทีมชาติวอลเลย์บอลของประเทศปวยร์โตรีโก ทีมพลาดการคัดเลือกการแข่งขันกีฬาโอลิมปิกฤดูร้อน 2008 โดยสิ้นสุดในอันดับที่8 และครั้งสุดท้ายของการคัดเลือกโอลิมปิกในประเทศญี่ปุ่น ปวยร์โตรีโกได้ไวลด์การ์ดหลังจากการถอนทีมของประเทศเปรูและประเทศเคนยา

## รายชื่อนักกีฬาชุดปัจจุบัน
* อ้างอิงรายชื่อนักกีฬาชุดปัจจุบันจาก : การแข่งขันวอลเลย์บอลหญิงชิงแชมป์โลก 2014
* **หัวหน้าผู้ฝึกสอน:** โฮเซ่ มิเอะเลส์

## รางวัล
### โอลิมปิกฤดูร้อน
 **ชนะเลิศ**&nbsp;&nbsp; รองชนะเลิศ&nbsp;&nbsp; อันดับที่ 3&nbsp;&nbsp; อันดับที่ 4

### วอลเลย์บอลชิงแชมป์โลก

 **ชนะเลิศ**&nbsp;&nbsp; รองชนะเลิศ&nbsp;&nbsp; อันดับที่ 3&nbsp;&nbsp; อันดับที่ 4
{|
|valign="top" width=0%|

|valign="top" width=0%|

### วอลเลย์บอลเวิลด์กรังด์ปรีซ์
 **ชนะเลิศ**&nbsp;&nbsp; รองชนะเลิศ&nbsp;&nbsp; อันดับที่ 3&nbsp;&nbsp; อันดับที่ 4

{|
|valign="top" width=0%|

|valign="top" width=0%|

### แพนอเมริกันคัพ

 **ชนะเลิศ**&nbsp;&nbsp; รองชนะเลิศ&nbsp;&nbsp; อันดับที่ 3&nbsp;&nbsp; อันดับที่ 4
{|
|valign="top" width=0%|

|valign="top" width=0%|

### แพนอเมริกันเกมส์

 **ชนะเลิศ**&nbsp;&nbsp; รองชนะเลิศ&nbsp;&nbsp; อันดับที่ 3&nbsp;&nbsp; อันดับที่ 4
{|
|valign="top" width=0%|

|valign="top" width=0%|

### อเมริกากลางและแคริบเบียนเกมส์

 **ชนะเลิศ**&nbsp;&nbsp; รองชนะเลิศ&nbsp;&nbsp; อันดับที่ 3&nbsp;&nbsp; อันดับที่ 4
{|
|valign="top" width=0%|

|valign="top" width=0%|

### วอลเลย์บอลหญิงชิงแชมป์นอร์เซกา
 **ชนะเลิศ**&nbsp;&nbsp; รองชนะเลิศ&nbsp;&nbsp; อันดับที่ 3&nbsp;&nbsp; อันดับที่ 4

{|
|valign="top" width=0%|

|valign="top" width=0%|

## ดูเพิ่ม
* วอลเลย์บอลชายทีมชาติปวยร์โตรีโก

## อ้างอิง

## แหล่งข้อมูลอื่น
*Official website
*FIVB profile
*Puerto Rican Volleyball Federation

ปวยร์โตรีโก
ไฟล์ศูนย์ไบต์

**ไฟล์ศูนย์ไบต์** คือไฟล์คอมพิวเตอร์ที่ไม่ได้บรรจุข้อมูลอะไร หมายความว่ามีขนาดของไฟล์เท่ากับศูนย์ไบต์

โปรแกรมประยุกต์ส่วนใหญ่ไม่สามารถโหลดหรือใช้ไฟล์ศูนย์ไบต์ได้ ถึงแม้ว่าไฟล์ไฟล์หนึ่งจะถูกอธิบายว่าเป็นเอกสารจากโปรแกรมประมวลคำที่ไม่มีตัวหนังสือ หรือไฟล์ภาพที่มีมิติกว้างศูนย์ยาวศูนย์ หรือไฟล์เสียงที่มีความยาวศูนย์วินาที ก็ยังมีข้อมูลเมทาดาตาที่ใช้ระบุรูปแบบไฟล์และอธิบายสมบัติพื้นฐานของไฟล์เก็บอยู่ ซึ่งจะทำให้เกิดไฟล์ที่มีขนาดมากกว่าศูนย์ไบต์ ส่วนรูปแบบที่เรียบง่ายมาก ๆ บางรูปแบบไม่ได้ใช้เมทาดาตา เช่นไฟล์ข้อความแอสกี เช่นนี้สามารถมีขนาดเป็นศูนย์ไบต์ได้

ในบางกรณี ไฟล์ศูนย์ไบต์สามารถใช้แสดงสารสนเทศได้อย่างเมทาดาตาของไฟล์ (ตัวอย่างเช่น ชื่อไฟล์ที่แสดงข้อความชี้แจงแก่ผู้ใช้ขณะที่ดูรายการในไดเรกทอรี อาทิ documents-have-been-moved-to-partition-D.txt ฯลฯ) หรือใช้วางในไดเรกทอรีเพื่อทำให้แน่ใจว่าไดเรกทอรีนั้นจะไม่ว่างเปล่า เพราะเครื่องมือบางชนิดเช่นซอฟต์แวร์สำรองข้อมูลและซอฟต์แวร์ควบคุมการแก้ไขปรับปรุง จะละเว้นไดเรกทอรีว่างในการประมวลผล

มีหลายวิธีที่จะสร้างไฟล์ศูนย์ไบต์ขึ้นมาเองได้ ตัวอย่างเช่น การบันทึกเนื้อหาว่างในโปรแกรมแก้ไขข้อความ หรือการใช้โปรแกรมอรรถประโยชน์ที่มีมากับระบบปฏิบัติการ หรือเขียนโปรแกรมให้สร้างไฟล์นั้นขึ้นมา ไฟล์ศูนย์ไบต์อาจเกิดขึ้นได้ขณะที่โปรแกรมสร้างไฟล์ขึ้นมาแต่หยุดทำงาน หรือถูกรบกวนก่อนเขียนข้อมูลเสร็จ เนื่องจากข้อมูลที่จะเขียนนั้นเก็บชั่วคราว (cache) อยู่ในหน่วยความจำและจะถ่ายเท (flush) ลงดิสก์ในภายหลัง โปรแกรมที่ไม่ได้ถ่ายเทข้อมูลลงดิสก์หรือหยุดทำงานกะทันหันอาจส่งผลให้ไฟล์มีขนาดเป็นศูนย์ไบต์ เมื่อไฟล์ศูนย์ไบต์ถูกสร้างขึ้น ระบบไฟล์จะไม่บันทึกเนื้อหาของไฟล์ลงหน่วยเก็บ เพียงแต่จะปรับปรุงตารางดัชนีของมันเท่านั้น

หมวดหมู่:ไฟล์คอมพิวเตอร์
หมวดหมู่:ความไม่มี
ภาคตะวันตกเฉียงเหนือ (เวียดนาม)

thumb|right|220px|ที่ตั้งของภาคตะวันตกเฉียงเหนือของเวียดนาม
**ภาคตะวันตกเฉียงเหนือ** (; ) เป็นหนึ่งในภูมิภาคของประเทศเวียดนาม ตั้งอยู่ทางภาคตะวันตกเฉียงเหนือของประเทศซึ่งมีภูมิประเทศเป็นภูเขา ภาคนี้ประกอบด้วยสี่จังหวัดหลักคือ จังหวัดเดี่ยนเบียน, จังหวัดลายเจิว, จังหวัดเซินลา และจังหวัดฮหว่าบิ่ญ ส่วนอีกสองจังหวัดคือ จังหวัดหล่าวกายและจังหวัดเอียนบ๊าย บางครั้งจะได้รับการจัดเป็นส่วนหนึ่งของภาคตะวันออกเฉียงเหนือ ภูมิภาคนี้มีประชากรประมาณสองล้านห้าแสนคน ติดพรมแดนประเทศลาวและประเทศจีนและเป็นหนึ่งในสามทางภูมิศาสตร์ย่อยภูมิภาคตามธรรมชาติของภาคเหนือของเวียดนาม (อีกสองภูมิภาคย่อยเป็นภาคตะวันออกเฉียงเหนือและดินดอนสามเหลี่ยมปากแม่น้ำแดง)

## จังหวัด

## ดูเพิ่ม
* ภูมิภาคของประเทศเวียดนาม
## แหล่งข้อมูลอื่น

หมวดหมู่:บทความเกี่ยวกับ ภูมิศาสตร์ ที่ยังไม่สมบูรณ์
หมวดหมู่:ภาคตะวันตกเฉียงเหนือของเวียดนาม
หมวดหมู่:ภูมิภาคของประเทศเวียดนาม
ฟัน (วงดนตรี)

**ฟัน** (, นิยมเขียนเป็น **fun.**) เป็นวงดนตรีอินดี้ป็อปชาวอเมริกัน ที่ก่อตั้งขึ้นในนครนิวยอร์ก โดย Nate Ruess ซึ่งเป็นนักร้องนำของวงเดอะฟอร์แมต (The Format) กับ Andrew Dost และ Jack Antonoff สมาชิกจากวง Anathallo และ Steel Train ตามลำดับ ฟันได้ออกจำหน่ายผลงานมาแล้ว 2 อัลบั้ม ได้แก่ *[[เอมแอนด์อิกไนต์]]* ในเดือนสิงหาคม พ.ศ. 2552 และ *[[ซัมไนตส์]]* ในเดือนกุมภาพันธ์ พ.ศ. 2555 

วงเป็นที่รู้จักกันอย่างแพร่หลายด้วยสามซิงเกิลฮิต ได้แก่ เพลงที่ชนะรางวัลแกรมมี "วีอาร์ยัง" (ร่วมกับ Janelle Monáe) "ซัมไนตส์" และ "แคร์รีออน" โดยเพลง "วีอาร์ยัง" ได้เข้าสู่อันดับหนึ่งในชาร์ต''บิลบอร์ด''ฮอต 100 และชาร์ตเพลงดิจิทัลของประเทศสหรัฐอเมริกา และยังติดอันดับหนึ่งในชาร์ตสหราชอาณาจักรอีกด้วย เพลง "ซัมไนตส์" ได้ออกจำหน่ายเป็นซิงเกิลที่สองของอัลบั้มในเดือนมิถุนายน พ.ศ. 2555 โดยติดอันดับสามในชาร์ตบิลบอร์ดฮอต 100 และเป็นเพลงที่สองของวงที่ติดซิงเกิล 10 อันดับแรก ตลอดจนเป็นเพลงที่สองของวงที่ได้รับการรับรองในระดับทองคำขาวในประเทศสหรัฐอเมริกา

ในวันที่ 10 กุมภาพันธ์ พ.ศ. 2556 ฟันได้ชนะรางวัลแกรมมี สาขาศิลปินหน้าใหม่ยอดเยี่ยม และได้รับรางวัลแกรมมี สาขาเพลงแห่งปี ในผลงานเพลง "วีอาร์ยัง" นอกจากนี้ ฟันได้เสนอชื่อเข้าชิงในอีกสี่รางวัล ได้แก่ สาขาการบันทึกเสียงแห่งปี และสาขาการแสดงเพลงป็อปของศิลปินคู่หรือกลุ่มศิลปินยอดเยี่ยม (ทั้งในเพลง "วีอาร์ยัง") พร้อมด้วยรางวัลอัลบั้มเพลงแห่งปี และเสียงร้องอัลบั้มเพลงป็อปยอดเยี่ยม (ทั้งในอัลบั้ม *ซัมไนตส์*)

## รายชื่อสมาชิกในวง

## ผลงาน

* *Aim and Ignite* (2009)
* *Some Nights* (2012)

## รางวัล

วงฟันเป็นผู้ชนะรางวัลแกรมมี 2 รางวัล, รางวัล Teen Choice 2 รางวัล, และรางวัล Billboard Music 1 รางวัล

ในปี พ.ศ. 2553 วงฟันได้ชนะรางวัล Independent Music Awards สาขาเพลงป็อป/ร็อกยอดเยี่ยม ในผลงานเพลง "All the Pretty Girls"

## อ้างอิง

## แหล่งข้อมูลอื่น

* 
* Alter the Press Interview
* March 18, 2012 NPR story and interview by Guy Raz

หมวดหมู่:ฟัน (วงดนตรี)
หมวดหมู่:กลุ่มดนตรีอินดี้ร็อกสัญชาติอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีที่ก่อตั้งในปี พ.ศ. 2551
หมวดหมู่:วงกลุ่มสามสัญชาติอเมริกัน
หมวดหมู่:กลุ่มดนตรีจากนครนิวยอร์ก